
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάθεση καθηκόντων του Ο.Π.Ε.Κ.Ε.Π.Ε. ως Ορ¬ 
γανισμού Πληρωμών στο πλαίσιο διαχείρισης του 
Ευρωπαϊκού Γεωργικού Ταμείου Αγροτικής Ανά¬ 
πτυξης στις Ειδικές Υπηρεσίες Διαχείρισης Επι¬ 
χειρησιακών Προγραμμάτων (ΕΠ) Περιφερειών 
για τα υπομέτρα 19.2,19.3 και 19.4 του ΠΑΑ 2014- 
2020 . 

2 Τμηματική έγκριση κυκλοφοριακών ρυθμίσεων 
σύμφωνα με την υπ' αριθμ. 215/2016 απόφαση 
του Δημοτικού Συμβουλίου Μοσχάτου - Ταύρου. 


ΑΠΟΦΑΣΕΙΣ 

Αριθμ. 2281/96031 (1) 

Ανάθεση καθηκόντων του Ο.Π.Ε.Κ.Ε.Π.Ε. ως Ορ¬ 
γανισμού Πληρωμών στο πλαίσιο διαχείρισης 
του Ευρωπαϊκού Γεωργικού Ταμείου Αγροτικής 
Ανάπτυξης στις Ειδικές Υπηρεσίες Διαχείρισης 
Επιχειρησιακών Προγραμμάτων (ΕΠ) Περιφε¬ 
ρειών για τα υπομέτρα 19.2,19.3 και 19.4 του 
ΠΑΑ 2014-2020. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 4 του άρθρου 14 του ν. 2637/1998 «Σύστα¬ 
ση Οργανισμού Πιστοποίησης Λογαριασμών, Οργανι¬ 
σμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων, Οργανισμού Πιστο¬ 
ποίησης και Επίβλεψης Γεωργικών Προϊόντων, Γενικών 
Διευθύνσεων και θέσεων προσωπικού στο Υπουργείο 
Γεωργίας και "Εταιρείας Αξιοποίησης Αγροτικής Γης Α.Ε." 
και άλλες διατάξεις» (ΦΕΚ 200/Α71998), όπως τροποποι- 
ήθηκε και ισχύει. 


β) Του ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87/Α72010), όπως έχει τροποποιηθεί 
και ισχύει με το ν. 4071/2012 (ΦΕΚ 85/Α72012). 

γ) Της παρ. 2 του άρθρου 62 του ν. 4235/2014 «Διοι¬ 
κητικά μέτρα, διαδικασίες και κυρώσεις στην εφαρμογή 
της ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (ΦΕΚ 
32/Α72014), όπως τροποποιήθηκε και ισχύει. 

δ) Του ν. 4314/2014 «Α) Για τη διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014-2020, Β) Ενσωμάτωση της 
Οδηγίας 2012/17 του Ευρωπαϊκού Κοινοβουλίου και του 
Συμβουλίου της 13ης Ιουνίου 2012 (ΕΕ 1156/16.6.2012) 
στο ελληνικό δίκαιο, τροποποίηση του ν. 3419/2005 (Α 
297) και άλλες διατάξεις» (ΦΕΚ 265/Α72014), όπως τρο¬ 
ποποιήθηκε και ισχύει. 

ε)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98/Α72005). 

στ) Του π.δ. 107/2014 «Οργανισμός Υπουργείου Αγρο¬ 
τικής Ανάπτυξης και Τροφίμων» (ΦΕΚ 174/Α72014), 
όπως τροποποιήθηκε και ισχύει με το άρθρο 31 παρ. 3 
και άρθρο 45 του ν. 4305/2014 (ΦΕΚ 237/Α72014). 

ζ)Του π.δ. 24/2015 «Σύσταση και Μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (ΦΕΚ 20/Α72015). 

η) Του π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω- 

γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης και Τουρισμού» (ΦΕΚ 114/Α72015). 

θ) Του π.δ. 73/2015 «Διορισμός Αντιπροέδρου της 
Κυβέρνησης Υπουργών, Αναπληρωτών Υπουργών και 
Υφυπουργών» (ΦΕΚ 116/Α72015). 

2. Τον κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 «περί καθορισμού κοινών διατάξεων για το Ευρω¬ 
παϊκό Ταμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο Θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφερει¬ 
ακής Ανάπτυξης, το Ευρωπαϊκό Κοινωνικό Ταμείο, το 
Ταμείο Συνοχής και το Ευρωπαϊκό Ταμείο Θάλασσας και 
Αλιείας και για την κατάργηση του κανονισμού (ΕΚ) αριθ. 
1083/2006», όπως τροποποιήθηκε και ισχύει. 

3. Τον Κανονισμό (ΕΕ) αριθ. 1305/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 «για τη στήριξη της αγροτικής ανάπτυξης 
από Ευρωπαϊκό ΓεωργικόΤαμείο Αγροτικής Ανάπτυξης 
(ΕΓΤΑΑ) και την κατάργηση του κανονισμού (ΕΚ) αριθ. 
1698/2005 του Συμβουλίου», όπως τροποποιήθηκε και 
ισχύει. 

4. Τον Κανονισμό (ΕΕ) αριθ. 1306/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 «σχετικά με τη χρηματοδότηση, τη διαχείριση και 
την παρακολούθηση της κοινής γεωργικής πολιτικής και 
την κατάργηση των κανονισμών (ΕΟΚ) αριθ. 352/78, (ΕΚ) 
αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) 
αριθ. 1290/2005 και (ΕΚ) 485/2008 του Συμβουλίου», 
όπως τροποποιήθηκε και ισχύει. 

5. Τον κατ' εξουσιοδότηση Κανονισμό (ΕΕ) αριθ. 
807/2014 της Επιτροπής της 11ης Μαρτίου 2014 «για 
τη συμπλήρωση του κανονισμού (ΕΕ) αριθ. 1305/2013 
του Ευρωπαϊκού Κοινοβουλίου και του Συμβουλίου για 
τη στήριξη της αγροτικής ανάπτυξης από το Ευρωπαϊκό 
ΓεωργικόΤαμείο Αγροτικής Ανάπτυξης (ΕΓΤΑΑ) καιγιατη 
θέσπιση μεταβατικών διατάξεων, όπωςτροποποιήθηκε 
και ισχύει. 

6. Τον κατ' εξουσιοδότηση Κανονισμό (ΕΕ) αριθ. 
907/2014 της Επιτροπής της 11ης Μαρτίου 2014 «για τη 
συμπλήρωση του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου, όσον 
αφορά τους οργανισμούς πληρωμών και άλλους οργα¬ 
νισμούς, τη δημοσιονομική διαχείριση,την εκκαθάριση 
λογαριασμών, τις εγγυήσεις και τη χρήση του ευρώ», 
όπωςτροποποιήθηκε και ισχύει. 

7. Τον εκτελεστικό Κανονισμό (ΕΕ) αριθ. 908/2014 της 
Επιτροπήςτης 6ης Αυγούστου 2014 «γιατη θέσπιση κα¬ 
νόνων εφαρμογής του κανονισμού (ΕΕ) αριθ. 1306/2013 
του Ευρωπαϊκού Κοινοβουλίου και του Συμβουλίου όσον 
αφορά τους οργανισμούς πληρωμών και άλλους οργα¬ 
νισμούς, τη δημοσιονομική διαχείριση,την εκκαθάριση 
λογαριασμών, τους κανόνες σχετικά με τους ελέγχους, 
τις εγγυήσεις και τη διαφάνεια», όπως τροποποιήθηκε 
και ισχύει. 


8. Την αριθ. ^ (2015) 9170/11-12-2015 απόφαση της 
Επιτροπής «για την έγκριση του προγράμματος αγρο¬ 
τικής ανάπτυξης της Ελλάδας για στήριξη από το Ευ¬ 
ρωπαϊκό Γεωργικό Ταμείο Αγροτικής Ανάπτυξης» (ΘΘΙ: 
20140Κ06ΚΟΝΡ001). 

9. Την υπ' αριθμ. 1065/19-04-2016 απόφαση του 
Υπουργού Αγροτικής Ανάπτυξης και Τροφίμων «Θέσπι¬ 
ση διαδικασιών του Συστήματος Διαχείρισης και Ελέγχου 
του Προγράμματος "Αγροτική Ανάπτυξη της Ελλάδας 
2014-2020"» (ΦΕΚ 1273/Β/2016), όπως ισχύει. 

10. Την υπ' αριθμ. 2545/17-10-2016 κοινή υπουργι¬ 
κή Απόφαση «Εκχώρηση αρμοδιοτήτων της Ειδικής 
Υπηρεσίας Διαχείρισης (ΕΥΔ ΠΑΑ) του Προγράμματος 
Αγροτικής Ανάπτυξης 2014-2020 (ΠΑΑ 2014-2020) Α. 
Στις Ειδικές Υπηρεσίες Διαχείρισης Επιχειρησιακών 
Προγραμμάτων (ΕΠ) Περιφερειών και Β. Στις Γενικές 
Διευθύνσεις Περιφερειακής Αγροτικής Οικονομίας και 
Κτηνιατρικής των Περιφερειών, ως Ενδιάμεσοι Φορείς 
Διαχείρισης (ΕΦΔ) Πράξεων ΠΑΑ» (ΦΕΚ 3447/Β/2016), 
όπως ισχύει. 

11. Την παρ. 5.3.1 της αριθμ. 22501/29-02-2016 
Εγκυκλίου οδηγιών με ΑΔΑ: Ω7ΝΕ4653Θ7-61Φ για την 
έγκριση και χρηματοδότηση του ΠΔΕ 2016 και τον προ¬ 
γραμματισμό δαπανών ΠΔΕ 2017-2019 της Γενικής Γραμ¬ 
ματείας Δημοσίων Επενδύσεων και ΕΣΠΑ του Υπουργεί¬ 
ου Οικονομίας Ανάπτυξης και Τουρισμού. 

12. Την υπ' αριθμ. 141447/29-12-2016 κοινή υπουρ¬ 
γική απόφαση «Τακτοποίηση πληρωμών Δημοσίων 
Επενδύσεων με τη λήξη του οικονομικού έτους 2016, 
χρηματοδότηση του Προγράμματος Δημοσίων Επενδύ¬ 
σεων έτους 2017 και ρύθμιση σχετικών θεμάτων» (ΦΕΚ 
4319/Β/2016). 

13. Την διαδικασία χρηματοδότησης του Ειδικού Λο¬ 
γαριασμού Εγγυήσεων Γεωργικών Προϊόντων (ΕΛΕΓΕΠ) 
από τον ΚΑΕ 5323 του τακτικού προϋπολογισμού εξόδων 
του Φ. 29/110 του Υπουργείου Αγροτικής Ανάπτυξης και 
Τροφίμων. 

14. Την με αρ. πρωτ. 65844/08-08-2017 εισήγηση του 
Ο.Π.Ε.Κ.Ε.Π.Ε. 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του Ο.Π.Ε.Κ.Ε.Π.Ε. - ΝΠΙΔ και του κρατικού προ¬ 
ϋπολογισμού, αποφασίζουμε: 

Άρθρο 1 

Φορείς στους οποίους ανατίθενται καθήκοντα 

Ο Οργανισμός Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.), ως διαπιστευμένος Οργανισμός Πλη¬ 
ρωμών του Ευρωπαϊκού Γεωργικού Ταμείου Αγροτικής 
Ανάπτυξης (ΕΓΤΑΑ), με βάση το άρθρο 7 παρ. 1 του Κα¬ 
νονισμού (ΕΕ) 1306/2013 του Ευρωπαϊκού Κοινοβουλίου 
και του Συμβουλίου, το άρθρο 1 του Κανονισμού (ΕΕ) 
907/2014 της Επιτροπής και το άρθρο 62, Κεφ. Β1 του 
ν. 4314/2014, αναθέτει στις Ειδικές Υπηρεσίες Διαχείρι¬ 
σης Επιχειρησιακών Προγραμμάτων (ΕΠ) Περιφερειών 
μέρος των καθηκόντων του, όπως προβλέπονται στο άρ¬ 
θρο 7 του Κανονισμού (ΕΕ) 1306/2013, για τις πληρωμές 
του υπομέτρου 19.2 «Στήριξη υλοποίησης δράσεων των 

στρατηγικών τοπικής ανάπτυξης με πρωτοβουλία τοπι¬ 
κών κοινοτικών (ΈΕΕΟ/ΕΕΑΟΕΚ)», του υπομέτρου 19.3 
«Στήριξη για την προπαρασκευή και την υλοποίηση της 
συνεργασίας (διακρατική και διατοπική)» και του υπομέ¬ 
τρου 19.4 «Στήριξη για τις λειτουργικές δαπάνες και την 
εμψύχωση» του Προγράμματος Αγροτικής Ανάπτυξης 
της Ελλάδας 2014-2020 (ΠΑΑ 2014-2020), σύμφωνα με 
το άρθρο 2 της παρούσας απόφασης. 

Άρθρο 2 

Αντικείμενο της ανάθεσης 

Οι Ειδικές Υπηρεσίες Διαχείρισης Επιχειρησιακών Προ¬ 
γραμμάτων (ΕΠ) Περιφερειών αναλαμβάνουν τον έλεγχο 
των δικαιολογητικών πληρωμής, βάσει της διαδικασίας 
1.6.4 «Διοικητικός έλεγχος και έγκριση αιτήσεων πληρω¬ 
μής ή προκαταβολής» του Συστήματος Διαχείρισης και 
Ελέγχου (ΣΔΕ) του ΠΑΑ 2014-2020 (ΦΕΚ 1273/Β/2016) 
και την έγκριση (αναγνώριση και εκκαθάριση) των πλη¬ 
ρωμών, για την χρηματοδότηση του υπομέτρου 19.2 
«Στήριξη υλοποίησης δράσεων των στρατηγικών το¬ 
πικής ανάπτυξης με πρωτοβουλία τοπικών κοινοτικών 
(ΈΕΕΟ/ΕΕΑϋΕΡ!)», του υπομέτρου 19.3 «Στήριξη για την 
προπαρασκευή και την υλοποίηση της συνεργασίας (δι¬ 
ακρατική και διατοπική)» και του υπομέτρου 19.4 «Στή¬ 
ριξη για τις λειτουργικές δαπάνες και την εμψύχωση» 
του Προγράμματος Αγροτικής Ανάπτυξης της Ελλάδας 
2014-2020 (ΠΑΑ 2014-2020). 

Άρθρο 3 

Υποχρεώσεις των φορέων 

στους οποίους ανατίθενται καθήκοντα 

1) Οι Ειδικές Υπηρεσίες Διαχείρισης Επιχειρησιακών 
Προγραμμάτων (ΕΠ) Περιφερειών συνεργάζονται με τον 
Ο.Π.Ε.Κ.Ε.Π.Ε. για την εξειδίκευση εργαλείων και προτύ¬ 
πων που απαιτούνται για την άσκηση των αρμοδιοτήτων 
τους. 

Επίσης: 

α) Διενεργούν τους ελέγχους που προβλέπονται από 
την ενωσιακή νομοθεσία, σχετικά με την επιλεξιμότητα 
των αιτήσεων πληρωμών, τη διαδικασία χορήγησης των 
ενισχύσεων, καθώς και τη συμφωνία τους προς τους ενω- 
σιακούς κανόνες πριν από την έγκριση της πληρωμής, 
σύμφωνα με τα άρθρα 58 και 59 του Κανονισμού (ΕΕ) 
1306/2013, το άρθρο 48 του Κανονισμού (ΕΕ) 809/2014 
και τις εθνικές κανονιστικές πράξεις που διέπουν την 
εφαρμογή των υπομέτρων του άρθρου 2. 

β) Υποβάλλουν στον Ο.Π.Ε.Κ.Ε.Π.Ε. τα απαιτούμενα 
έγγραφα εντός των προθεσμιών και με τη μορφή που 
προβλέπονται από την κείμενη νομοθεσία, σύμφωνα 
με το άρθρο 40 του Κανονισμού (ΕΕ) 1306/2013 και τις 
εθνικές κανονιστικές πράξεις που διέπουν την εφαρμογή 
των υπομέτρων του άρθρου 2. 

γ) Πληροφορούν την ΕΥΔ ΠΑΑ 2014-2020 και τον 
Ο.Π.Ε.Κ.Ε.Π.Ε. για τις αναγκαίες πιστώσεις που απαιτού¬ 
νται για τη χρηματοδότηση των πράξεων των υπομέ¬ 
τρων του άρθρου 2. 

δ) Αποδέχονται και διευκολύνουν τους ελέγχους επο- 
πτείας από τον Ο.Π.Ε.Κ.Ε.Π.Ε. και του παρέχουν όλα τα 
απαραίτητα στοιχεία προκειμένου να επιβεβαιωθεί η 


ορθή τήρηση των καθηκόντων που τους έχουν ανατεθεί, 
σύμφωνα με την περίπτωση Γ.1 της παραγράφου 1 του 
Παραρτήματος Ιτου Κανονισμού (ΕΕ) 907/2014. 

ε) Αποδέχονται τους ελέγχους του οργανισμού πιστο¬ 
ποίησης, για τον έλεγχο των λογαριασμών ως προς το 
αληθές, την πληρότητα και την ακρίβεια τους, σύμφωνα 
με το άρθρο 9 του Κανονισμού (ΕΕ) 1306/2013 και το 
άρθρο 5 του Κανονισμού (ΕΕ) 908/2014. 

στ) Εξασφαλίζουν ότι όλα τα έγγραφα που τηρούν σχετι¬ 
κά με την άσκηση των καθηκόντων που τους ανατίθενται 
με την παρούσα απόφαση, συμπεριλαμβανομένων των 
ηλεκτρονικών εγγράφων, όπου αυτά διατίθενται με αυτή 
τη μορφή, υπό τους όρους της ενωσιακής νομοθεσίας, 
σύμφωνα με το άρθρο 49 του Κανονισμού (ΕΕ) 1306/2013, 
διατηρούνται με τρόπο που διασφαλίζει την πληρότητα, 
την εγκυρότητα και την αναγνωσιμότητα τους καθ' όλο 
το χρονικό διάστημα υποχρέωσης φύλαξης τους. 

2) Όλες οι λεπτομέρειες σχετικά με την άσκηση των κα¬ 
θηκόντων που ανατίθενται στους φορείς με την παρού¬ 
σα απόφαση, περιγράφονται στη Σύμβαση Διασφάλισης 
Επιπέδου Ποιότητας Υπηρεσιών (ΣΔΕΠΥ), που υπογρά¬ 
φεται μεταξύ του Ο.Π.Ε.Κ.Ε.Π.Ε. και του Περιφερειάρχη 
εκάστης Περιφέρειας, σύμφωνα με την περίπτωση Γ.1.(ί) 
της παραγράφου 1 του Παραρτήματος I του Κανονισμού 
(ΕΕ) 907/2014. 

Άρθρο 4 

Υποχρεώσεις του Ο.Π.Ε.Κ.Ε.Π.Ε. 

Ο Ο.Π.Ε.Κ.Ε.Π.Ε.: 

α) Συντονίζει και εποπτεύει την άσκηση των καθηκό¬ 
ντων που έχουν ανατεθεί στις Ειδικές Υπηρεσίες Διαχεί¬ 
ρισης Επιχειρησιακών Προγραμμάτων (ΕΠ) Περιφερειών, 
σύμφωνα με την παρούσα απόφαση, και έχει την τελική 
ευθύνη έναντι της Ευρωπαϊκής Επιτροπής για την νομι¬ 
μότητα και κανονικότητα των πληρωμών συμπεριλαμ- 
βανομένης της προστασίας των οικονομικών συμφερό¬ 
ντων της Ευρωπαϊκής Ένωσης στα πλαίσια της χρηστής 
δημοσιονομικής διαχείρισης και για την κατάρτιση των 
λογαριασμών, σύμφωνα με την περίπτωση Γ.1 .(ϋ) της 
παραγράφου 1 του Παραρτήματος I του Κανονισμού 
(ΕΕ) 907/2014. 

β) Παρακολουθεί την εκτέλεση των καθηκόντων που 
έχουν ανατεθεί σύμφωνα με την παρούσα απόφαση και 
πραγματοποιεί ελέγχους εποπτείας στις Ειδικές Υπηρε¬ 
σίες Διαχείρισης Επιχειρησιακών Προγραμμάτων (ΕΠ) 
Περιφερειών, ώστε να βεβαιώνεται ότι αυτά εκτελού- 
νται σύμφωνα με την αρχή της χρηστής δημοσιονομικής 
διαχείρισης και σε συμμόρφωση με τους ενωσιακούς 
κανόνες. 

γ) Παρέχει στις Ειδικές Υπηρεσίες Διαχείρισης Επιχει¬ 
ρησιακών Προγραμμάτων (ΕΠ) Περιφερειών πρόσβαση 
σε εφαρμογές λογισμικού και πληροφοριακά συστήματα 
για την απρόσκοπτη υλοποίηση των καθηκόντων που 
τους αναθέτει, σύμφωνα με το άρθρο 2 της παρούσας. 

Άρθρο 5 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3277/18.09.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 2017 

Οι Υπουργοί 

Αγροτικής Ανάπτυξης 
Εσωτερικών και Τροφίμων 

ΠΑΝΑΓΙΩΤΗΣ ΣΚΟΥΡΛΕΤΗΣ ΕΥΑΓΓΕΛΟΣ ΑΠΟΣΤΟΛΟΥ 


Αριθμ. 70562/720 (2) 

Τμηματική έγκριση κυκλοφοριακών ρυθμίσεων 
σύμφωνα με την υπ' αριθμ. 215/2016 απόφαση 
του Δημοτικού Συμβουλίου Μοσχάτου -Ταύρου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τιςδιατάξειςτουν. 2503/1997 (ΦΕΚ107Α730.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ57/Α723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως αντικαταστάθηκε με το άρθρο 48 §9 
του ν. 4313/2014. 

5. Το άρθρο 109 του ν. 2696/1999 (ΦΕΚ 57/Α7 
23.03.1999) περί Δημοσίευσης Αποφάσεων που εκδίδο- 
νται κατ' εξουσιοδότηση του Κώδικα Οδικής Κυκλοφο¬ 
ρίας, στην Εφημερίδα της Κυβερνήσεως. 

6. Το Αρ. 90 του π.δ. 63/2005 (Φ.Ε.Κ 98/Α722.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα» 

7. Τις διατάξεις των Αρ. 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του αρ. 24 του 
ν. 4368/2016 (ΦΕΚ 21/Α72016) «Μέτρα για την επιτά¬ 
χυνση του κυβερνητικού έργου και άλλες διατάξεις». 

8. Το π.δ. 135/23.12.2010 (Φ.Ε.Κ. 228/Α727.12.2010) 
«Οργανισμός της Αποκεντρωμένης Διοίκησης Αττικής». 

9. Την υπ' αριθμ. 15869/15-05-2017 απόφαση του 
Υπουργού Εσωτερικών (ΦΕΚ 250/Υ.Ο.Δ.Δ./26-05-2017) 
με την οποία ο Σπυρίδων Κοκκινάκης διορίστηκε στη 
θέση του Συντονιστή της Αποκεντρωμένης Διοίκησης 
Αττικής. 

10. Την υπ' αριθμ. οικ. 47601/17682/14.06.2017 (ΦΕΚ 
2056/Β/14.06.2017, ΑΔΑ: ΩΒΝΔΟΡ1Κ-Θ4Ν) απόφαση 
του Συντονιστή Αποκεντρωμένης Διοίκησης Αττικής 
περί μεταβίβασης δικαιώματος υπογραφής. 

11. Την υπ' αριθμ. ΔΜΕΟ/Ο/3050 (ΦΕΚ 2302/Β/ 
16.09.2013) απόφαση Υπουργού Υποδομών, Μεταφο¬ 


ρών και Δικτύων, με θέμα: «Έγκριση Τεχνικών Οδηγιών 
κυκλοφοριακών παρεμβάσεων στο αστικό περιβάλλον 
για την εφαρμογή τους σε περιοχές σχολικών συγκρο¬ 
τημάτων και περιοχές με αυξημένη κίνηση στα πλαίσια 
βελτίωσης της οδικής ασφάλειας». 

12. Το υπ’ αριθμ. 15109/13.05.2013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Τις υπ' αριθμ. 1115/2012, 49/2012 και 819/2013 
αποφάσεις του Συμβουλίου της Επικράτειας. 

14. Την υπ' αριθμ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά μετά μέτρα του άρθρου 
52Α του ν. 2696/1999». 

15. Το υπ' αριθμ. πρωτ. 48823/39998/18.09.2013 έγ¬ 
γραφο του Γενικού Γραμματέα Αποκεντρωμένης Διοί¬ 
κησης Αττικής, με θέμα: "Διευκρινίσεις - Οδηγίες περί 
Εγκρίσεων Κυκλοφοριακών Ρυθμίσεων οδικών δικτύων 
στους ΟΤΑ και στους χερσαίους χώρους λιμένων". 

16. Την υπ' αριθμ. πρωτ. Οικ. 22769/12259/19.03.2015 
(ΑΔΑ:7ΞΦΔΟΡ1 Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του αρ. 52Α 
του ν. 2696/1999» 

17. Το έγγραφο της Δ/νσης Διοίκησης της Αποκεντρω¬ 
μένης Διοίκησης Αττικής, με το οποίο μας διαβιβάστηκε 
η νομοτύπως ληφθείσα, όπως αναφέρει η παραπάνω 
αρμόδια Υπηρεσία, υπ' αριθμ. 215/16 απόφαση του Δη¬ 
μοτικού Συμβουλίου του Δήμου Μοσχάτου - Ταύρου, 
που αφορά σε κυκλοφοριακές ρυθμίσεις, με τα συνημ¬ 
μένα της. 

18. Την Εισήγηση της Δ/νσηςΤεχνικών Υπηρεσιών του 
Δήμου Μοσχάτου-Ταύρου, βάσει της οποίας ελήφθη η 
υπ' αριθμ. 24/16 απόφαση της ΕΠΟΙΖΩ, για τις υπόψη 
κυκλοφοριακές ρυθμίσεις. 

19. Την υπ' αριθμ. 215/16 απόφαση του Δημοτικού 
Συμβουλίου του Δήμου Μοσχάτου -Ταύρου, για τις υπό¬ 
ψη κυκλοφοριακές ρυθμίσεις. 

20. Το ΦΕΚ 2787/Β/2017 (ΑΔΑ: 6Β800Ρ1Κ-83Η) με 
θέμα: Τμηματική έγκριση κυκλοφοριακών ρυθμίσεων 
σύμφωνα με την υπ' αριθμ. 215/16 απόφαση του Δη¬ 
μοτικού Συμβουλίου του Δήμου Μοσχάτου - Ταύρου." 
το οποίο αφορά σε έγκριση διαμόρφωσης των κόμβων 
25ης Μαρτίου - Αναξαγόρα - Αγ. Σοφίας και Χρ. Σμύρνης- 
Επταλόφου - Κορυζή. 

21 .Το γεγονός ότι από την παρούσα απόφαση κυκλο- 
φοριακών ρυθμίσεων προκαλείται επιβάρυνση στον 
τρέχοντα (έτος 2017) προϋπολογισμό του Δήμου στα 
πλαίσια του έργου "Διαμόρφωση κόμβων 25ης Μαρτίου- 
Αναξαγόρα - Αγ. Σοφίας και κόμβου Χρ. Σμύρνης- Επτα- 
λόφου - Κορυζή. Κυκλοφοριακές ρυθμίσεις περιοχής 








Τεύχος Β' 3277/18.09.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Εσταυρωμένου" το οποίο συμπεριλαμβάνεται με ποσό 
150.000,00€ στο Κ.Α 30.7323.0004/17, όπως προκύπτει 
από το υπ' αριθμ. πρωτ. 18063/25-08-2017 έγγραφό του. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την Τεχνική Υπηρεσία του Δήμου 
Μοσχάτου -Ταύρου και συμβάλλουν στην εξυπηρέτηση 
των πολιτών και στη βελτίωση των κυκλοφοριακών συν¬ 
θηκών της περιοχής, αποφασίζουμε: 

Την έγκριση των κάτωθι κυκλοφοριακών ρυθμίσεων 
που αφορούν στην περιοχή του Εσταυρωμένου: 

- Μονοδρόμηση της οδού Αγαμέμνωνος από την οδό 
Εσταυρωμένου έως την οδό Νέστορος με κατεύθυνση 
προς την οδό Εσταυρωμένου. 

- Μονοδρόμηση της οδού Αχιλλέως από την οδό Μα¬ 
κεδονίας έως την οδό Νέστορος με κατεύθυνση προς 
την οδό Νέστορος. 

- Μονοδρόμηση της οδού Αχιλλέως από την οδό Κάλ- 
χαντοςέωςτην οδό Νέστορος με κατεύθυνση προς την 
οδό Νέστορος. 

- Μονοδρόμηση της οδού Εσταυρωμένου προς την 
οδό Κωνσταντινουπόλεως και μετατροπή της σε ήπιας 
κυκλοφορίας στο τμήμα μεταξύ των οδών Μακεδονίας 
και Αγαμέμνωνος. 

- Μονοδρόμηση της οδού Κωνσταντινουπόλεως από 
την οδό Εσταυρωμένου έως την οδό Μενελάου με κα¬ 
τεύθυνση προς την οδό Μενελάου. 

- Μονοδρόμηση της οδού Ελένης από την οδό Ειρήνης 
έως την οδό Κωνσταντινουπόλεως με κατεύθυνση προς 
την οδό Κωνσταντινουπόλεως. 

- Μονοδρόμηση της οδού Μηθύμνης από την οδό 
Κωνσταντινουπόλεως έως την οδό Ειρήνης με κατεύ¬ 
θυνση προς την οδό Ειρήνης. 

- Μονοδρόμηση της οδού Νέστορος από την οδό Ει¬ 
ρήνης έως την οδό Κωνσταντινουπόλεως με κατεύθυνση 
προς την οδό Κωνσταντινουπόλεως. 

- Μονοδρόμηση της οδού Πριάμου από την οδό Με¬ 
νελάου έως την οδό Αχιλλέως με κατεύθυνση προς την 
οδό Αχιλλέως. 

- Μονοδρόμηση της οδού Κάλχαντος από την οδό 
Αχιλλέως έως την οδό Μενελάου με κατεύθυνση προς 
την οδό Μενελάου. 

- Μονοδρόμηση της οδού Μενελάου από την οδό 
Κωνσταντινουπόλεως έως την οδό Πατρόκλου με κα¬ 
τεύθυνση προς την οδό Πατρόκλου. 

- Μονοδρόμηση της οδού Πατρόκλου από την οδό 
Μενελάου έως την οδό Κάλχαντος με κατεύθυνση προς 
την οδό Κάλχαντος. 

- Μονοδρόμηση της οδού Μιλτιάδου από την οδό Κρό¬ 
νου έως την οδό Κορυτσάς με κατεύθυνση προς την οδό 
Κορυτσάς. 

- Μονοδρόμηση της οδού Ιάσονος από την οδό Κο¬ 
ρυτσάς έως την οδό Κρόνου με κατεύθυνση προς την 
οδό Κρόνου. 

- Μονοδρόμηση της οδού Έκτορος με κατεύθυνση 
προς την οδό Μενελάου. 

- Καθορισμός της οδού Διομήδους ως οδό προτε¬ 
ραιότητας έναντι της οδού Ειρήνης, με την εφαρμογή 
κάθετης κυκλοφοριακής σήμανσης Ρ-2 (5ΤΟΡ) επί της 
οδού Ειρήνης. 


- Καθορισμός της οδού Ειρήνης ως οδό προτεραι¬ 
ότητας έναντι της οδού Μηθύμνης, με την εφαρμογή 
κάθετης κυκλοφοριακής σήμανσης Ρ-2 (5ΤΟΡ) επί της 
οδού Μηθύμνης. 

- Καθορισμός της οδού Αχιλλέως ως οδό προτεραι¬ 
ότητας έναντι της οδού Μηθύμνης, με την εφαρμογή 
κάθετης κυκλοφοριακής σήμανσης Ρ-2 (5ΤΟΡ) επί της 
οδού Μηθύμνης. 

- Καθορισμός της οδού Μενελάου ως οδό προτεραιό¬ 
τητας έναντι των οδών Πατρόκλου και Έκτορος, με την 
εφαρμογή κάθετης κυκλοφοριακής σήμανσης Ρ-2 (5ΤΟΡ) 
επί των οδών Πατρόκλου και Έκτορος. 

- Καθορισμός της οδού Π. Τσαλδάρη ως οδό προτε¬ 
ραιότητας έναντι της οδού Μενελάου, με την εφαρμογή 
κάθετης κυκλοφοριακής σήμανσης Ρ-2 (5ΤΟΡ) επί της 
οδού Μενελάου. 

- Καθορισμός της οδού Μενελάου ως οδό προτεραι¬ 
ότητας έναντι της οδού Νέστορος, με την εφαρμογή 
κάθετης κυκλοφοριακής σήμανσης Ρ-2 (5ΤΟΡ) επί της 
οδού Νέστορος. 

- Καθορισμός της οδού Αγαμέμνονος ως οδό προτε¬ 
ραιότητας έναντι των οδών Μηθύμνης, Ελένης, Ιδομε- 
νέως, Τροίας, Εσταυρωμένου, με την εφαρμογή κάθε¬ 
της κυκλοφοριακής σήμανσης Ρ-2 (5ΤΟΡ) επί των οδών 
Μηθύμνης, Ελένης, Ιδομενέως, Τροίας, Εσταυρωμένου. 

- Καθορισμός της οδού Εσταυρωμένου ως οδό προτε¬ 
ραιότητας έναντι της οδού Ιδομενέως, με την εφαρμογή 
κάθετης κυκλοφοριακής σήμανσης Ρ-2 (5ΤΟΡ) επί της 
οδού Ιδομενέως. 

- Καθορισμός της οδού Κων/πολεως ως οδό προτεραι¬ 
ότητας έναντι των οδών Εσταυρωμένου, Τροίας, Ιδομε¬ 
νέως, Ελένης, με την εφαρμογή κάθετης κυκλοφοριακής 
σήμανσης Ρ-2 (5ΤΟΡ) επί της οδού Εσταυρωμένου,Τροί¬ 
ας, Ιδομενέως, Ελένης. 

- Καθορισμός της οδού Κορυτσάς ως οδό προτεραι¬ 
ότητας έναντι της οδού Μιλτιάδου, με την εφαρμογή 
κάθετης κυκλοφοριακής σήμανσης Ρ-2 (5ΤΟΡ) επί της 
οδού Μιλτιάδου. 

- Εφαρμογή της κάθετης κυκλοφοριακής σήμαν¬ 
σης Ρ-49 (Υποχρεωτική κατεύθυνση πορείας προς τα 
εμπρός.) επί της οδού Νέστορος πριν την συμβολή της 
με την οδό Αχιλλέως. 

- Εφαρμογή της κάθετης κυκλοφοριακής σήμανσης 
Ρ-50α (Υποχρεωτική κατεύθυνση πορείας με στροφή 
αριστερά.) επί της οδού Αχιλλέως πριν την συμβολή της 
με την οδό Νέστορος, στην δεξιά παρειά της οδού Αχιλ- 
λέως με κατεύθυνση κίνησης των οχημάτων από την οδό 
Πριάμου προς την οδό Νέστορος. 

- Εφαρμογή της κάθετης κυκλοφοριακής σήμανσης 
Ρ-50 δ (Υποχρεωτική κατεύθυνση πορείας με στροφή 
δεξιά.) επί της οδού Αχιλλέως πριν την συμβολή της με 
την οδό Νέστορος, στην δεξιά παρειά της οδού Αχιλλέ- 
ως με κατεύθυνση κίνησης των οχημάτων από την οδό 
Μηθύμνης προς την οδό Νέστορος. 

- Εφαρμογή της κάθετης κυκλοφοριακής σήμανσης 
Ρ-50 α (Υποχρεωτική κατεύθυνση πορείας με στροφή 
αριστερά.) επί της οδού Μενελάου πριν την συμβολή 
της με την οδό Αχιλλέως. 

- Εφαρμογή της κάθετης κυκλοφοριακής σήμανσης 
Ρ-50 6 (Υποχρεωτική κατεύθυνση πορείας με στροφή 
δεξιά.) επί της οδού Έκτορος πριν την συμβολή της με 
την οδό Μενελάου. 

- Εφαρμογή της κάθετης κυκλοφοριακής σήμανσης 
Ρ-50 α (Υποχρεωτική κατεύθυνση πορείας με στροφή 
αριστερά.) επί της οδού Κάλχαντος πριν την συμβολή 
της με την οδό Μενελάου. 

- Εφαρμογή της κάθετης κυκλοφοριακής σήμαν¬ 
σης Ρ-49 (Υποχρεωτική κατεύθυνση πορείας προς τα 
εμπρός.) επί της οδού Μενελάου πριν την συμβολή της 
με την οδό Έκτορος. 

- Εφαρμογή της κάθετης κυκλοφοριακής σήμανσης 
Ρ-50 6 (Υποχρεωτική κατεύθυνση πορείας με στροφή 
δεξιά.) επί της οδού Μακεδονίας πριν την συμβολή της 
με την οδό Κων/πολεως, στην δεξιά παρειά της οδού 
Μακεδονίας με κατεύθυνση κίνησηςτων οχημάτων από 
την οδό Ελ. Βενιζέλου προς την οδό Κων/πολεως. 

Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

4. Αυτοδίκαιης ανάκληση της, σε περίπτωση μη τήρη¬ 
σης των όρων και των προϋποθέσεων που έχουν τεθεί 


από τους αρμοδίους φορείς καθώς και με την απόφαση 
αυτή. 

5. Μη νομιμοποίησης τυχόν παράνομων ενεργειών. 

6. Παρακολούθησης της ακριβούς εκτέλεσης των 
όρων που έχουν τεθεί με αυτή, από τις Αρχές προς τις 
οποίες αποστέλλεται, στα πλαίσια των αρμοδιοτήτων 
τους. 

7. Να τηρούνται απαρέγκλιτα τα όσα αναγράφονται 
στηνΤεχνική Έκθεση Κυκλοφοριακών Ρυθμίσεων της Δ/ 
νσηςΤεχνικών Υπηρεσιών του Δήμου Μοσχάτου - Ταύ¬ 
ρου, βάσει της οποίας ελήφθη η εν λόγω απόφαση του 
Δημοτικού Συμβουλίου του Δήμου. 

8. Να τηρούνται απαρέγκλιτα τα όσα ορίζονται στο 
(11) σχετ. 

9. Η τοποθέτηση άλλων, πλην ρυθμιστικών σημάνσεων 
(πληροφοριακών σημάνσεων που βελτιώνουν και διευ¬ 
κολύνουν την ρύθμιση ή την ασφάλεια της κυκλοφορί¬ 
ας), μπορεί να γίνει με ευθύνη του Δήμου, σύμφωνα με 
τις εγκεκριμένες προδιαγραφές. 

10. Τον παρόν έγγραφο μας δεν υποκαθιστά απαιτού- 
μενες άλλες εγκρίσεις ή άδειες που πρέπει να ληφθούν. 
Επίσης, κατισχύει στην περίπτωση όπου οι λεκτικά πε- 
ριγραφείσες, προτεινόμενες κυκλοφοριακές ρυθμίσεις 
σε αυτό, διαφοροποιούνται ή έρχονται σε αντίθεση με 
αντίστοιχες, αναγραφόμενες ή εικονιζόμενες, σε προ¬ 
γενέστερες συνημμένες εγκρίσεις, αποφάσεις, τεχνικές 
εκθέσεις, μελέτες, σχέδια ή σκαριφήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 13 Σεπτεμβρίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























